

**Тұрғын үй-коммуналдық реформасын одан әрi дамыту туралы**

Қазақстан Республикасы Премьер-Министрінің өкімі 1998 жылғы 22 шілде N 140-ө

      Тұрғын үй-коммуналдық реформасын одан әрi дамыту және Қазақстан Республикасы Үкiметiнiң 1997 жылғы 29 мамырдағы N 889 P970889\_ , 1997 жылғы 13 тамыздағы N 1256 P981256\_ және 1997 жылғы 22 желтоқсандағы N 1813 P971813\_ қаулыларының атқарылуына бақылау жасауды қамтамасыз ету мақсатында:

      1. Облыстар мен Астана және Алматы қалаларының әкiмдерi:

      1) 1998 жылдың 1 қазанына дейiн бақылау-өлшеу құралдарын орнату бөлiктерiнде Қазақстан Республикасы Үкiметiнiң "Жылуды, ыстық және суық суды тұтыну нормаларын қолдануды ретке келтіру туралы" 1997 жылғы 29 мамырдағы N 889, "Судың, газдың және жылудың жұмсалуын есептейтiн отандық құралдар өндiрiсi мен оларды орнатудың пилоттық жобасы туралы" 1997 жылғы 13 тамыздағы N 1256 қаулыларының орындалуын қамтамасыз етсiн. Жұмыстардың барысы туралы ай сайын ағымдағы айдың 5-күнiнен кешiктiрмей Қазақстан Республикасының Табиғи монополияларды реттеу және бәсекелестiкті қорғау жөнiндегi комитетiне баяндасын;

      2) кондоминиумның қазіргі бар объектілеріне қатысушылар жер учаскелеріне құқықтарды ресімдеуді қамтамасыз ету үшін екі айлық мерзім ішінде Қазақстан Республикасы Үкіметінің "Кондоминиум үй-жайларының меншік иелеріне (қатысушыларына) жер учаскелерін берудің тәртібін бекіту туралы" 1997 жылғы 22 желтоқсандағы N 1813 қаулысымен бекітілген Кондоминиум үй-жайларының меншік иелеріне (қатысушыларына) жер учаскелерін берудің тәртібінде көзделген дайындық іс-шараларының кешенін аяқтасын.

     Ескерту. 1-тармақ өзгерді - ҚР Үкіметінің 1999.01.07. N 2 өкімімен.

R990002\_

     2. Қазақстан Республикасының Қаржы министрлiгі жәрдемақыларды

төлеудiң уақыттылығы бойынша тұрғын үй жәрдемақылары орталықтарының

қызметіне тексеру жүргізсiн. Жолсыздықтар анықталған жағдайда тиiстi

шаралар қабылдасын.

     Премьер-Министр

     Оқығандар:

     Қобдалиева Н.М.

     Икебаева Ә.Ж.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК